**UČBENIŠKI SKLAD**

Učbeniški sklad je bil ustanovljen v šolskem letu 1994/95 ob podpori takratnega ministrstva, pristojnega za šolstvo. S skladom je bil vsem učencem omogočen lažji dostop do učbenikov. Do leta 2006 so učenci za uporabo učbenikov plačevali 1/3 vrednosti učbenika, potem pa smo postopoma prešli na brezplačno izposojo za vse razrede.

V učbeniški sklad spadajo učbeniki, delovni zvezki in učna sredstva, ki so namenjena uporabi pri pouku (atlasi, slovarji, strokovni priročniki…).

**UČBENIKI**

Šola  izposoja učenkam in učencem veljavne učbenike  iz  šolskega učbeniškega  sklada. Ministrstvo financira učbeniški sklad in vsi učenci dobijo učbenike **brezplačno.** Učbenike vrnejo zadnji teden pouka, za naslednje šolsko leto pa jih prejmejo zadnje dni pouka ali prvi teden naslednjega šolskega leta.

Če učenci vrnejo poškodovan ali uničen učbenik, so dolžni plačati odškodnino, ki je predpisana v 10. členu Pravilnika o učbeniških skladih.

**DELOVNI ZVEZKI**

Šola staršem posreduje sezname delovnih zvezkov, ki jih bodo učenci uporabljali v naslednjem šolskem letu. Posreduje jim tudi spletne povezave, preko katerih lahko naročajo potrebne delovne zvezke. Starši se sami odločijo:

 – kje bodo delovne zvezke naročili (DZS, MK ali Kopija nova),

 – kako jih bodo plačali ( v enkratnem znesku, v več obrokih) in

 – kako bodo delovne zvezke prevzeli (po pošti ali jih bodo šli iskat sami).

**V šolskem letu 2021/2022 dobijo učenci 1., 2. in 3. razreda delovne zvezke brezplačno.**

**UČNA SREDSTVA**

Učna sredstva skrbno izberejo učitelji in so namenjena učencem za uporabo neposredno pri pouku. Kupi jih šola in so del knjižničnega gradiva.

**PRIPOMOČKI**

Učenci poleg učbenikov in delovnih zvezkov potrebujejo tudi različne pripomočke. Priložen je seznam za posamezni razred, s pomočjo katerega starši kupijo vse potrebno.